ལོ་དེའི་ཕྱི་ལོ་ཡང་།སློབ་ཆེན་གཞན་ནས་མཁས་རྒན་རེ་ཟུང་གིས་འཆད་ཁྲིད་གནང་གི་ཡོད་པ་དྲ་ལམ་བརྒྱུད་ནས་མཐོང་ཐོས་འབྱུང་མོད།ངེད་ཅག་གི་སློབ་གྲྭར་འཆད་ཁྲིད་དམ་ཡང་ན་རིག་གཞུང་གི་བྱ་འགུལ་གཅིག་ཀྱང་མེད།ཡོད་པ་ནི་གླུ་གཞས་དགོང་ཚོགས།རིག་རྩལ་སྤྲོ་ཚོགས།སྐོར་བྲོ་འགྲན་བསྡུར་སོགས་སྒྱུ་རྩལ་སློབ་གྲྭ་ཞིག་ལ་ཡོད་འོས་པ་དག་ལས་གཞན་ཅི་ཡང་མེད་པའི་ཕངས་སེམས་ཁྲོད།རང་གིས་སྡེ་ཁག་རིམ་པར་སྙན་སེང་ཡང་ཡང་ཞུས་པར་གནའ་རབས་ལོ་རྒྱུས་ལ་ཞིབ་འཇུག་བྱས་པའི་ཐབས་ལམ་ཞེས་པའི་འཆད་ཁྲིད་གནང་སྟབས་འགྲིག་ལ།དེ་ཡང་ཁོ་བོའི་ཨུ་ཚུགས་མཐའ་འཁྱོངས་དང་ལྷག་ཏུ་རང་དང་འབྲེལ་འདྲིས་ཟབ་པའི་དགེ་རྒན་དེའི་སྙན་སེང་འོག་ཆོག་མཆན་ཐོབ་པ་ཞིག་ལས།སྡེ་ཁག་གི་འགོ་ཁྲིད་རིམ་པར་རིག་གཞུང་གི་བློ་ཡིད་ཡོངས་སུ་ཚིམ་པས་ཡིན་ནམ།འཆད་ཁྲིད་ཀྱི་ཡུལ་དངོས་ནས་དེ་ཚོའི་གྲིབ་གཟུགས་ཙམ་ཡང་མཐོང་རྒྱུ་མ་བྱུང་།